VS00008175
Datum: 2008-11-19T01:00:00.000+01:00
datum_sodbe_i_stopnje: 2015-02-09T00:00:00.000Z
podrocje: višina odškodnine za nepremoženjsko škodo
institut: zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - izguba okončin in drugih organov in njihove posledice
fischer: zelo hudi primeri
odskodnina: 65.000 EUR
opombe: II Ips 3/2016 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 26 do 45 let

Po poklicu prodajalec.

## Škodni dogodek

Prometna nesreča - oškodovanca je kot voznika motornega kolesa zbilo motorno vozilo. Soodgovornost oškodovanca je 30% (vožnja brez luči v nočnem času).

## Poškodba

Več ran po obrazu, zlom nosne kosti, čelne kosti, lobanjskega dna, zgornjih čeljustnic,leve stegnenice, pogačice, leve golenice, raztrganina kolenskih vezi, udarnina in krvavitev možganov, amputacija levega stopala. Tekom primarnega zdravljenja se je razvij delirij (hud motorični nemir po poškodbi glave) in vnetje sečil.

## Telesne bolečine

Višina odškodnine ni bila revizijsko izpodbijana.

## Strah

Višina odškodnine ni bila revizijsko izpodbijana.

## Zmanjšanje življenjske aktivnosti

55.000 EUR 40% ZŽA Ima trajne funkcionalne posledice. Pred nezgodo je igral košarko, nogomet, namizni tenis, hodil da daljše izlete, česar zdaj ne more več. Ne more teči in hoditi na daljše razdalje. Lahko še vedno plava in kolesari, a ima težave pri sestopu s kolesa zaradi proteze.

Poklic prodajalca še lahko opravlja a z večjimi napori; dviga lahko le bremena lažja od 10 kg. Ne more delati okoli hiše. Omejen je pri izbiri obuval, visokih čevljev ne more nositi. Ima težave s koncentracijo, spominom, občutljiv je na vremenske spremembe, razdražljiv,  v celoti je izgubil voh.

## Skaženost

10.000 EUR Ima močno vidne brazgotine po levi nogi, na čelu in temenu. Oko je zaradi brazgotine nekoliko globje, drugačno od desnega. Amputirano ima stopalo, zato nosi protezo, ki je debela in trda. To ga poleti zelo moti, ko nosi kratke hlače. Zaradi šepajoče huje vzbuja pomilovanje in pozornost. Brazgotin na stegnu ne more skriti le poleti, ostalih pa nikoli. Vse to ga spravlja v stisko pri socialnih stikih.

---

Obligacijski zakonik (2001) - OZ člen 179